CELEX: 62010CN0033
Language: sl
Date: 2010-01-20 00:00:00
Title: Zadeva C-33/10: Tožba, vložena 20. januarja 2010 – Evropska komisija proti Kraljevini Danski

1.5.2010   
            
            
               SL
            
            
               Uradni list Evropske unije
            
            
               C 113/16
            
         Tožba, vložena 20. januarja 2010 – Evropska komisija proti Kraljevini Danski
   (Zadeva C-33/10)
   2010/C 113/24
   Jezik postopka: danščina
   
      Stranki
   
   
      Tožeča stranka: Evropska komisija (zastopnika: A. Alcover San Pedro, H. Støvlbæk, zastopnika)
   
      Tožena stranka: Kraljevina Danska
   
      Predloga tožeče stranke
   
   
               —
            
            
               Ugotovi naj se, da Kraljevina Danska s tem, da ni sprejela vseh ukrepov, potrebnih za zagotovitev, da bi se do 30. oktobra 2007 vsa dovoljenja ponovno preverila in po potrebi posodobila, ni izpolnila obveznosti iz člena 5(1) Direktive 2008/1/ES (1) Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja;
            
         
               —
            
            
               Kraljevini Danski naj se naloži plačilo stroškov.
            
         
      Tožbeni razlogi in bistvene trditve
   
   Člen 5(1) Direktive zahteva, da države članice do 30. oktobra 2007 sprejmejo ukrepe za izvajanje postopka izdaje dovoljenj in/ali ponovne preučitve v zvezi z obstoječimi obrati. Ta rok velja brez izjem in Direktiva državam članicam ne dovoljuje, da se sklicujejo na izjemne okoliščine kot razlog za neupoštevanje te obveznosti.
   Ne zadostuje, da so bili na Danskem sprejeti ukrepi za zagotovitev, da se vse zadeve v zvezi z upoštevanjem člena 5(1) Direktive končajo do konca leta 2009. Prav tako pri presoji, ali je Danska izpolnila obveznosti iz člena 5(1), ni mogoče upoštevati zamud, ki so nastale zaradi reforme občin z dne 1. januarja 2007. Rok za legalizacijo obratov se je iztekel 30. oktobra 2007 in je bil državam članicam sporočen že 22. septembra 2005. Danska je imela torej na voljo več let za sprejetje ukrepov, potrebnih za uskladitev z Direktivo.
   Danska ni prerekala neupoštevanja zahtev za izdajo dovoljenj za obstoječe obrate. Tako ni sporno, da večji del od osmih danskih obratov deluje brez dovoljenja iz Direktive, kar je v nasprotju s členom 5(1) Direktive.
   
      (1)  UL 2008, L 24, str. 8.